# **DECIZIA ETAPEI DE ÎNCADRARE**

## Nr. xx din 26.05.2020

## 

Ca urmare a solicitării de emitere a acordului de mediu adresate de **COMPLEXUL SPORTIV NAȚIONAL IZVORU MUREȘULUI**, cu sediul în com. Voșlăbeni, sat Izvoru Mureșului, str. Principală, nr. 1, jud. Harghita, înregistrată la APM Harghita cu nr. 5607/13.06.2019, completată la nr. 1535/18.02.2020 și la nr. 4115/22.05.2020, în baza:

* Legii nr. 292/2018 privind evaluarea impactului anumitor proiecte publice şi private asupra mediului
* Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

**Agenţia pentru Protecţia Mediului Harghita decide,** ca urmare a consultărilor desfăşurate în cadrul şedinţei Comisiei de analiză tehnică din data de 26.05.2020, că proiectul **„Proiectare, modernizare centrală termică vila Izvor”** propus a fi amplasat în jud. Harghita, com. Voșlăbeni, sat Izvoru Mureșului, str. Principală, nr. 1- nu se supune evaluării impactului asupra mediului**.**

**Justificarea prezentei decizii:**

**I. Motivele pe baza cărora s-a stabilit neefectuarea evaluării impactului asupra mediului sunt următoarele:**

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, pct. 13 lit. a. - Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului

b) Justificarea potrivit criteriilor prevăzute în anexa nr. 3;

**1. Caracteristicile proiectului**

***a) dimensiunea și concepția întregului proiect:***

Prin acest proiect se dorește modernizarea centralei termice existente şi montarea rezervoarelor prefabricate de motorină. Clădirea centralei formează un corp separat faţă de clădirea vilei Izvor şi clădirea spălătoriei.

Lucrări propuse prin proiect:

Centrala termică - lucrări de intervenţii

 schimbarea cazanelor şi modernizarea instalaţilor interioare

 desfacerea şi demolarea planşeului de pardoseală

 lucrări de săpătură interioară şi manipulare moloz rezultat în urma demolării

 demontarea şi schimbarea unor tamplarii existente exterioare și interioare

 refacerea planşeului de pardoseală la parter cu placă de beton armat turnat pe

un strat de pietriș și umplutură

 demolarea şi refacerea scării interioare din beton simplu

 lucrări de reparaţii la tencuieli degradate

 lucrări la finisaje interioare: tencuieli şi zugrăveli

 modernizare instalaţii termice, sanitare şi electrice

 montarea grilajelor de aerisire

Platformă betonată pentru rezervoare - construcţie nouă

 lucrări de terasamente

 lucrări de beton armat pentru realizarea platformei

Cămin de vane - construcţie nouă

 lucrări de terasamente

 lucrări de beton armat pentru realizarea căminului

***b) cumularea cu alte proiecte existente și/sau aprobate:*** nu este cazul.

***c) utilizarea resurselor naturale, în special a solului, a terenurilor, a apei și a biodiversității***: nu este cazul.

***d) producţia de deşeuri:***

**In faza de realizare a proiectului** pot fi generate următoarele tipuri de deşeuri:

- pământ şi pietre, altele decât cele specificate la 17 05 03\* : cod 17 05 04

- deşeuri municipale amestecate: cod 20 03 01

-șlam petrolier de la curățarea celor trei rezervoare (cod deşeu-13.07.03\*)-cc.100

kg

- rezervoarele golite, curăţate și șterse uscat, precum şi conductele aferente ( cod

17.04.05)- cca. 2-3 tone

Deşeurile periculoase şi cele nepericuloase vor fi transportate spre valorificare

şi/sau eliminare de către operatori economici autorizate

**In** f**aza de operare vor rezulta:**

- deşeuri municipale amestecate: cod 20 03 01

***e) poluarea și alte efecte nocive***:

***1.emisii în aer***

**În faza de realizare a proiectului:**

- realizare de săpături, umpluturi, nivelări, compactări, manevrarea agregatelor-activităţi

- funcţionarea utilajelor şi echipamentelor mobile motorizate

- traficul autovehiculelor în amplasamentul aferent centralei termice

Poluanții rezultați sunt mai ales pulberi: TSP, PM10, PM2,5 și poluanți rezultați din

funcționarea utilajelor și autovehiculelor : gaze de eșapament - CO, CO2, N2O, NH3,

NMVOC, NOx etc.

**În perioada de operare:**

- surse de emisii punctuale datorate surselor staţionare de ardere de putere medie

(2x950 kW),

Valoarea-limită de emisie (mg/Nm3) pentru instalaţii medii de ardere noi, altele decât motoare şi turbine cu gaz la substanța poluantă NOx va fi de 200mg/Nmc

***2. emisii în apă:***

**În faza de construire***:* Nu rezultă ape uzate

**În timpul exploatării:**

- Apele uzate menajere rezultate de la obiecte sanitare ale centralei termice sunt

colectate prin rețeaua de canalizare menajeră interioară. Evacuarea apelor uzate

menajere se va realiza în sistemul centralizat de canalizare a localității Izvorul

Mureșului

-Apa tehnologică pentru umplerea sistemului se va realiza din rețeaua existentă din

două puțuri forate. Apa tehnologică se va deduriza cu ajutorul instalației de dedurizare

apă duplex cu un debit maxim de 16 mc/h. Apele uzate tehnologice de la regenerarea

schimbătoarelor de ioni se vor evacua în sistemul de canalizare menajeră a localității

Izvorul Mureșului.

***3.emisii în sol****:*

**În faza de construcţie**

Sursele posibile de poluare pentru sol, subsol şi ape freatice în cadrul zonelor de

execuţie: - eventualele pierderi de produse petroliere în caz de accidente/incidente de

la utilajele de construcţii/mijloacele de transport rutiere a materialelor utilizate la

lucrările de construcţie

- scurgerile accidentale de produse petroliere la curățirea rezervoarelor de

motorină sau la descărcarea din cisterne în rezervoarele utilajelor a carburanților.

**În perioada de operare:**

În cazul desfăşurării activităţilor în condiţii normale, din activitate nu va rezultă surse de poluare a solului şi a subsolului.

Sursele posibile de poluare pentru sol, subsol şi ape freatice în faza de operare pot

constitui:

- eventualele pierderi de apă uzată din conductele reţelei de canalizare.

- eventuale pierdere de motorină din rezervoare

Rezervoarele nou propuse vor fi cu pereți dublii prevăzuți cu senzor de scurgere, montate între pereți*,*

-se vor schimba și conductele de combustibil lichid subterane. Conductele se

vor monta în mod obligatoriu într-un substrat protector de nisip de 10-15 cm şi se vor

proteja cu un strat de nisip de 10-15 cm măsurată de la genereatoarea superioară a

conductei. Se va acorda o atenţie deosebită la încrucişările cu alte conducte

subterane.S-a prevăzut fir trasor deasupra conductei de combustibil lichid şi bandă

avertizoare deasupra conductei cu 30-50 cm faţă de generatoarea superioară a

conductei.

-Toată instalația va fi prevăzută cu sisteme de siguranță și semnalizare, supape

de siguranță, termometre, manometre etc

***4.zgomot****:-*

**În faza de construire:**

Zgomotul generat de circulația vehiculelor, traficul și funcționarea utilajelor de construcție se manifestă intermitent, respectiv pe durata activității care îl generează.

Vibraţiile generate din activităţi de excavaţii, din circulaţia maşinilor nu vor avea impact asupra clădirilor, nu vor crea disconfort pentru populaţie, deoarece în vecinătăți sunt vile ale Complexului Sportiv, la distanță mare de zone de locuit

**În faza de operare**

Sursele potenţiale de zgomot sunt transportul și descărcarea în rezervoarele a combustibilului, funcționarea pompelor

In urma realizării proiectului nivelul zgomotului generat la limita spaţiului funcţional

se va încadra sub nivelul de zgomot echivalent ponderat A Lech (A) = 65 dB prevăzut

prin STAS 10009/2017 Acustică – Limite admise ale nivelului de zgomot din mediul

ambient pentru spaţii cu activităţi asimilate activităţilor industriale, prin urmare nu

creează disconfort pentru populaţie.

***f) riscurile de accidente majore și/sau dezastre relevante pentru proiectul în cauză****,* ***inclusiv cele cauzate de schimbările climatice, conform cunoștințelor științifice:***.

Cazanele vor fi prevăzute cu elemente de siguranță și semnalizare, manometer,

termometre, limitatori de presiune, supape de siguranță, iar rezervoarele de motorină

vor fi cu pereți dubli dotate cu *senzor de scurgere, montate între pereți, astfel riscul de*

*producere de accidente este minimă.*

***g) riscurile pentru sănătatea umană:*** *obiectul proiectului fiind asigurarea agentului termic prin arderea combustibilului lichid sau gaz natural, proiectul va contribui la îmbunătățirea calității vieții ale turiștilor care utilizează vilele complexului.*

1. **Amplasarea proiectului**

**a) utilizarea actuală și aprobată a terenului:** terenul aferent obiectivului se află în intravilanul localității Izvoru Mureșului, domeniul public al statului cu drept de administrare în favoarea Complexului Sportiv Național Izvoru Mureșului, folosința actuală: curți construcții Vila Izvor-Complex Sportiv Național conform *Certificatului de urbanism nr. 36/01.11.2018 emis de Primăria Comunei Voșlăbeni.*

**b) bogăția, disponibilitatea, calitatea și capacitatea de regenerare relative ale resurselor naturale** (inclusiv solul, terenurile, apa și biodiversitatea) din zonă și din subteranul acesteia: *nu este cazul.*

**c) capacitatea de absorbţie a mediului natural**, acordându-se atenție specială următoarelor zone:

i) zonele umede, zone riverane, guri ale râurilor: *nu este cazul.*

ii) zonele costiere și mediul marin: *nu este cazul.*

iii) zonele montane şi forestiere: *nu este cazul.*

iv) rezervaţii şi parcuri naturale: *nu este cazul.*

v) zone clasificate sau protejate conform legislatiei în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: amplasamentul proiectului se situează la o distanță de cca. 870m de limita sitului Natura 2000 ROSPA 0033-„Depresiunea și Munții Giurgeului”.

vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

vii) zonele cu o densitate mare a populației: *nu este cazul.*

viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

a) importanța și extinderea spațială a impactului (de exemplu, zona geografică și dimensiunea populației care poate fi afectată):

*- aria geografică: redusă, o parte a intravilanul localității Izvoru Mureșului*

*- numărul persoanelor afectate: Proiectul nu generează un impact potențial asupra condițiilor de viață ale locuitorilor*

b) natura impactului: *impact negativ minor* pe termen scurt la realizarea investiției

c) natura transfrontieră a impactului: *nu este cazul.*

d) intensitatea și complexitatea impactului: *-*în perioada realizării proiectului*: vor rezulta deşeuri, care vor fi gestionate conform pct. 1.d.*

e) probabilitatea impactului: *nu se estimează un impact negativ semnificativ,*

f) debutul, durata, frecvența și reversibilitatea preconizate ale impactului: *Impact de scurtă durată, numai în timpul executării lucrărilor de execuţie. Nu rezultă impact remanent.*

g) cumularea impactului cu impactul altor proiecte existente și/sau aprobate: *nu este cazul.*

h) posibilitatea de reducere efectivă a impactului: *prin respectarea legislației în vigoare*

**II. Motivele pe baza cărora s-a stabilit necesitatea efectuării/neefectuării evaluării adecvate sunt următoarele:**

- proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 cu modificări şi privind regimul ariilor naturale protejate, conservarea habitatelor naturale, a florei şi faunei sălbatice, fiind situat în afara perimetrelor siturilor Natura 2000 din judeţ.

**III. Motivele pe baza cărora s-a stabilit necesitatea efectuării/neefectuării evaluării impactului asupra corpurilor de apă în conformitate cu decizia justificată privind necesitatea elaborării studiului de evaluare a impactului asupra corpurilor de apă, după caz:** Nu este cazul.

**Condiţiile de realizare a proiectului:**

1. Gestionarea deşeurilor rezultate în timpul realizării investiţiei, respectiv după punerea în funcţiune a investiţiei propuse cu respectarea prevederilor Legii nr. 211/2011 privind regimul deşeurilor cu toate modificările și completările ulterioare
2. Respectarea prevederilor Legii nr. 188/2018 privind limitarea emisiilor în aer ale anumitor poluanţi proveniţi de la instalaţii medii de ardere
3. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

* abandonarea, înlăturarea sau eliminarea deşeurilor în locuri neautorizate;
* staţionarea mijloacelor de transport în afara terenurilor desemnate în acest scop
* distrugerea sau degradarea, prin orice mijloace, a vegetaţiei ierboase sau lemnoase;

1. Titularul/operatorul activităţii se va asigura că toate operaţiile de pe amplasament

să fie realizate în aşa fel încât emisiile şi mirosurile să nu determine o deteriorare

semnificativă a calităţii aerului, dincolo de limitele amplasamentului.

1. Lucrările se vor efectua numai în perimetrul aferent proiectului.
2. Respectarea prevederilor OUG nr. 195/2005 privind protecția mediului, cu toate modificările și completările ulterioare;
3. La punerea în funcțiune a instalației medie de ardere, aceasta se înregistrează în Registrul instalațiilor medii de ardere.

Titularul unui proiect are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu şi anterior emiterii aprobării de dezvoltare conform art. 34 alin. (1) din anexa 5 a Legii nr. 292/2018 privind evaluarea impactului anumitor proiecte publice şi private asupra mediului.

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului;

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr.292/2018. privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018. privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**DIRECTOR EXECUTIV,**

ing. Domokos László József

**ŞEF SERV. A.A.A., ŞEF SERV. C.F.M.,**

ing. Both Enikő ing. Szabó Szilárd

**Întocmit Întocmit**

Ing. ABOS Judit geogr. MIHÁLY István